NETFLIXOVA DOKUMENTARNA SERIJA
Ovo je Chico, star tjedan dana.
Najnoviji je član obitelji kapucina koju čini 30 jedinki.
Svi ga žele upoznati.
Chico uživa u pozornosti.
No ubrzo će se suočiti s problemom.
Ovo tetošenje neće trajati vječno.
Iako su bliski,
članovi obitelji često su grubi
i međusobno se žestoko nadmeću.
Chico će se ubrzo morati izboriti za svoje mjesto
u ovoj kaotičnoj zajednici.
Kad se rodiš u velikoj obitelji,
katkad se moraš boriti da se uklopiš.
VELIKE OBITELJI
KOSTARIKA, GUANACASTE
Chico je sada star tri mjeseca, pa više ne uživa zvjezdani status.
Više nije glavna beba u obitelji.
Dosad se po cijele dane nije odvajao od mame,
ali došlo je vrijeme da pronađe prijatelje.
I to s dobrim razlogom.
Prijatelji čuvaju leđa u redovitim obiteljskim sukobima.
A dodatna su prednost svakodnevne opuštajuće masaže.
U velikoj obitelji netko se uvijek želi igrati.
Ali Chicu igralište izgleda zastrašujuće.
Prvi mu je dan i ima tremu.
Možda mu pomogne poznato lice.
Recimo, teta?
Ništa od toga. Ne zanima je.
A rođaci adolescenti ne žele da im dijete kvari imidž.
Ovakvo odbacivanje boli.
Nitko ne želi imati posla s njim.
No Chico nije jedini autsajder koji pokušava naći prijatelja za igru.
Tu je još jedan samotnjak iz obitelji.
Iste su dobi i veličine.
Savršeno si odgovaraju.
Chico je napokon našao prvog prijatelja.
To je dobar početak
i prvi korak u stvaranju vlastitog kruga prijatelja.
U nekim velikim obiteljima prijateljstva se lakše sklapaju.
KENIJA SAMBURU
Uz potporu jedne od najbrižnijih obitelji
tromjesečni Jasiri može birati mlađe prijatelje za igru.
A okružen je i starijim uzorima
koji ga podučavaju svim potrebnim vještinama preživljavanja.
Prva današnja lekcija ujedno je i najzabavnija.
Hrvanje.
Kao svi mužjaci,
stariji rođaci simuliraju borbu kako bi odmjerili snage.
Jasiri je spreman,
a najbolje je vježbati na mami.
Petica iz zalaganja,
ali mora poraditi na izvedbi.
Evo prikladnijeg partnera.
Jasiri je možda manji, ali zato je pun hrabrosti.
Pobjeda!
Ali život nije samo zabava i igra.
Već tjednima nema kiše,
pa je sve teže pronaći dobru hranu za pašu.
Krdo se mora nastaviti kretati.
Jasirijev opstanak potpuno ovisi o njegovoj obitelji,
a sljedeća mu je lekcija najvažnija koju će ikad naučiti.
JUŽNOAFRIČKA REPUBLIKA, MPUMALANGA
I lavlje mladunče Kaya uči o životu u velikoj obitelji.
Ulov u kojem je uživala s mamom i braćom
otela im je vlastita obitelj,
čopor MalaMala.
Između lava i hrane ne može stati ništa, čak ni obitelj.
Zajedno s mladuncima,
Kayina majka može ih samo promatrati izdaleka.
A što je još gore,
njezina se sestra vratila čoporu bez njih.
Sada samohrana majka opet mora krenuti ispočetka.
Nije pametno zadržavati se blizu ulova.
Bez pomoći Kayina mama neće moći dugo uzdržavati mladunce.
Mora biti strpljiva
i odabrati mirniji trenutak za upoznavanje mladunaca s čoporom.
Kaya i njezina braća opet moraju još malo pričekati.
Kad je riječ o hrani, Jasirijeva je obitelj pristojnija,
čak i kad je teško pronaći hranjiv obrok.
Na dugim putovanjima Jasiriju energiju daje majčino mlijeko.
Ali danas je vrijeme da Jasiri proba nešto novo.
Da sam odabere hranu.
Za to mora naučiti koristiti svoj glavni alat,
surlu.
Najbolji nos u životinjskom carstvu.
Može biti dug i do dva metra.
Savija se, okreće i hvata poput ruke.
Dovoljno je snažan da obori stablo,
a nježnim vršcima nalik na prste vješto skida lišće s grane.
Ali Jasiriju mnogo je teže upravljati savitljivom surlom
nego što se čini.
Otkidanje samo jednog lista zahtijeva ogromnu preciznost.
Možda će s travom biti lakše?
Mama mu pokazuje kako se to radi.
Ali ogromna ga surla samo čini nespretnim.
Cijelo je jutro pokušavao,
a uspio je otkinuti tek jednu vlat trave.
Skroman je to početak,
ali velik napor za tako malenog slona.
Pod užarenim suncem,
Jasiriju prijeti opasnost od toplinskog udara.
Obitelj mu može pomoći jedino tako da ga zaštiti tijelima.
Bez naznaka kiše Jasiriju život postaje sve teži.
Iduća odluka koju obitelj donese
bit će ključna za njegov opstanak.
Druge bebe rođene u velikim obiteljima
katkad se moraju same odvažiti i izboriti za ono što trebaju.
U Kostarici
Chico pokušava proširiti svoj krug prijatelja.
No na jednom važnom aspektu mora poraditi sam.
Vrijeme je za doručak.
U ovoj strogoj obitelji nitko ne želi dijeliti hranu,
niti mu pokazati gdje je može naći.
Chico mora to sam zaključiti dok promatra ostale.
Možda se nešto slasno skriva u ovom šupljem stablu.
Ne. Unutra je samo kišnica.
Chico je gladan,
ali nema pojma što je uopće na jelovniku.
Neki plodovi još nisu zreli za branje.
Drugi pak nisu ni jestivi.
A neki su jednostavno grozni.
Kad i uspije naći nešto ukusno…
ne prođe nezamijećeno.
Stariji mladunci oduzimaju mu plijen.
Gladni Chico isprobava posljednju taktiku.
Prosi odraslog kapucina.
U nedostatku bolje opcije počinje skupljati ostatke.
Ali na tlu ne treba se dugo zadržavati.
Tu je šareni udav.
Chico nije svjestan opasnosti koja mu prijeti.
Uhvati li ga, neće imati šanse protiv ovog ubojitog grabežljivca.
Ali nije sam.
Njegovi novi prijatelji dižu uzbunu
i čitava obitelj opkoljava zmiju.
Chico promatra situaciju sa sigurne udaljenosti.
Obitelj sad ima drugog posla,
pa mu se ukazala neočekivana prilika.
Uz malo truda…
osvaja glavni zgoditak.
Nema mu ga tko ukrasti,
pa može sam uživati u prvom slasnom cvrčku.
Chico je možda mlad,
ali dokazao je da je dovoljno pametan da svlada konkurenciju.
A sad može računati na potporu novih prijatelja još dugi niz godina.
Napokon se počinje privikavati na život u velikoj obitelj.
Uz obale rijeke Sand…
Kayina mama možda vidi priliku da svoje mladunce upozna s čoporom.
Sita i umorna nakon obroka,
obitelj se odmara.
Ovo je pravi trenutak.
No ne zna kako će reagirati, pa ostavlja mladunce u zaklonu.
Čopor je očito sretan što je vidi.
Hoće li tako veselo dočekati i mladunce?
Ako ih tata prihvati, ostatak čopora slijedit će njegov primjer.
Njihova ga mama sad mora pridobiti.
Kayi je pak stigao najvažniji trenutak u životu.
Njezina hrabrija braća prilaze prva.
Kaya mudro čeka kako bi se uvjerila da će doček biti srdačan.
Sad kad je sigurna, polako kreće ususret ocu.
Napokon,
Kayu tata prihvaća i tako joj osigurava mjesto
u čoporu MalaMala.
Mladunci konačno mogu upoznati ostatak obitelji.
Lavica u Kayi sada polako izlazi na površinu…
i pretvara se u lovca s potencijalom.
Više nije nesigurno malo mladunče,
pa se napokon uključuje u igre svoje braće.
Veze koje Kaya sada stvori sa svojom obitelji
trajat će cijeli život.
Konačno,
Kaya je tamo gdje joj je mjesto.
Na sušnim ravnicama u Keniji
Jasirijeva obitelj čini sve
kako bi maleno mladunče zaštitila od užarenog sunca.
Jasiri očajnički traži spas.
Krdo u zraku osjeća nešto poznato…
i potiče iscrpljenog Jasirija da skupi svu snagu i ustane.
Bilo je krajnje vrijeme.
Prva kišna oluja u Jasirijevu životu.
Kiša sa sobom uvijek donese nešto posebno.
Svježu travu.
Odrasli znaju da se najplodniji pašnjaci
nalaze s druge strane rijeke.
Prošli put kad je prelazio rijeku,
Jasirija je zahvatila struja.
Uplašen je.
Ulazak u vodu zastrašujuća je pomisao.
Ali cijela će ga obitelj hrabriti
na svakom koraku.
Uz potporu obitelji
Jasiri je iz svijeta punog straha zakoračio u svijet pun pobjeda!
Čak je počeo vještije upravljati surlom.
U idućih deset godina njegova života
obitelj će s njim dijeliti sva svoja znanja i iskustva.
No zasad,
Jasiri može uživati u ulozi bebe ovog krda.
Povezivanje s obitelji nije lagan zadatak za baš svaku bebu.
U delti rijeke Okavango ženka afričkog divljeg psa Duma
mora naučiti vjerovati svojoj braći…
nakon što ih je sve slučajno dovela u opasnost.
Prijevod titlova: Martina Grujić